
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εισήγηση της Γραμματείας, η με αριθ. πρωτ. 2800/ 
6.9.2002 που αφορά αυτεπάγγελτη έρευνα, που αυ¬ 
τή διεξήγαγε, σχετικά με την εκπτωτική πολιτική της 
εταιρείας ΕΛΛΗΝΙΚΑ ΠΕΤΡΕΛΑΙΑ Α.Ε. (εφεξής ΕΛ- 
Π Ε), για την διερεύ νηση τυχόν παραβάσεων των δια¬ 
τάξεων των άρθρων 1 και 2 του Ν. 703/77, όπως ισχύει 1 
Σύνταξη γνωμοδοτήσεως εκ μέρους της Επιτροπής 
Ανταγωνισμού, σύμφωνα με το άρθρο 8ε παρ. 1 Ν. 
703/1977, κατόπιν αιτήματος της εδρεύουσας στην 
Αθήνα Ομοσπονδίας με την επωνυμία «Ενιαία Ομο¬ 
σπονδία Βιοτεχνών Επισκευαστών Μηχανημάτων- 
Μοτοσυκλετών», σε σχέση με την εγγύηση που πα¬ 
ρέχουν οι αυτοκινητοβιομηχανίες στους τελικούς 
καταναλωτές περί καλής λειτουργίας του αυτοκι¬ 
νήτου για ορισμένο χρονικό διάστημα. 2 


ΑΠΟΦΑΣΕΙ Σ 

Απόφαση 1 242/111/2003 (1) 

Εισήγηση της Γραμματείας, η με αριθ. πρωτ. 2800/ 
6.9.2002 που αφορά αυτεπάγγελτη έρευνα, που αυτή 
διεξήγαγε, σχετικά με την εκπτωτική πολιτική της εται¬ 
ρείας ΕΛΛΗΝΙΚΑ ΠΕΤΡΕΛΑΙΑ Α.Ε. (εφεξής ΕΛΠΕ), για 
την διερεύνηση τυχόν παραβάσεων των διατάξεων 
των άρθρων 1 και 2 του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας 
Εμπορίου του Υπουργείου Ανάπτυξηςτην 21 η Νοεμβρίου 
2002, ημέρα Πέμπτη και ώρα 10:00, με την εξής σύνθεση: 

Πρόεδρος: Ηλίας Σουφλερός, κωλυομένου του Δημή- 
τρη Τζουγανάτου, 

Μέλη: Ηλίας Βλάσσης, 


Νικόλαος Καραμητσάνης, κωλυόμενου του τακτικού, 
Θεόδωρου Δεληγιαννάκη, 

Δημόκριτος Άμαλλος, κωλυομένου του τακτικού, Πανα¬ 
γιώτη Μαντζουράνη, 

Αντώνιος Μέγγουλης, κωλυομένου του τακτικού, 
Κων/νου Ηλιόπουλου, 

Λεωνίδας Νικολούζος, 

Ιωάννης Κατσουλάκος και 

Νικόλαος Βέττας. 

Γραμματέας: Σωτηρία Πανιέρα, κωλυομένης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά ή/και αναπληρωματικά μέλη, καίτοι 
προσκληθέντα, δεν προσήλθαν λόγω δικαιολογημένου 
κωλύματος. 

Θέμα της Συνεδριάσεως ήταν, η 2800/6.9.2002 εισήγη¬ 
ση της Γ ραμματείας, που αφορά αυτεπάγγελτη έρευνα, 
που αυτή διεξήγαγε, σχετικά με την εκπτωτική πολιτική 
της εταιρείας ΕΛΛΗΝΙΚΑ ΠΕΤΡΕΛΑΙΑ Α.Ε. (εφεξής ΕΛ- 
Π Ε), για την διερεύνηση τυχόν παραβάσεων των διατάξε¬ 
ων των άρθρων 1 και 2 του Ν. 703/77, όπως ισχύει. 

Στη συνεδρίαση παρέστη, η καθής η αυτεπάγγελτη έρευ¬ 
να εταιρεία, ΕΛΛΗΝΙΚΑ ΠΕΤΡΕΛΑΙΑ Α.Ε., δια των πληρε¬ 
ξουσίων Δικηγόρων της, Γρηγορίου Μούργελα, Γεωργίου 
Ηλιόπουλου, Χαρίλαου Παμπούκη, Λεωνίδα Μαραβέλη, Νι¬ 
κόλαου Κοσμίδη, Κων/νου Φατσή και Στυλιανής Αδάμ. 

Η συζήτηση της ανωτέρω υπόθεσης ολοκληρώθηκε κα¬ 
τά την συνεδρίαση της Ε.Α., την 10η Δεκεμβρίου 2002, 
ημέρα Τρίτη και ώρα 10:30, στην ως άνω αίθουσα 611 του 
κτιρίου της Γενικής Γραμματείας Εμπορίου του Υπουρ¬ 
γείου Ανάπτυξης. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια, Σοφία Καμπερίδου, η οποία ανέπτυξε τη γραπτή 
εισήγησή της Γ ραμματείας επί της υποθέσεως και πρότει- 
νε: α) να επιβληθεί στα ΕΛΠΕ, για παράβαση του άρθρου 
2 και συγκεκριμένα για κατάχρηση δεσπόζουσας θέσης, 
μέσω εκπτώσεων πίστεως, πρόστιμο ύψους 1.800.000 Ευ¬ 
ρώ, ποσό που αντιστοιχεί σε ποσοστό 0,59% περίπου του 
εθνικού κύκλου εργασιώντου ομίλου του έτους 2000, β) να 
υποχρεωθούν τα ΕΛΠΕ, σε σύντομο χρονικό διάστημα να 
προβούν σε τροποποίηση των συμβάσεων για προμήθεια 


1 Από την παρούσα απόφαση έχουν παραληφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν αντικατα- 
στάθηκαν με ενδεικτικά ποσά και αριθμούς ή με γενικές περιγραφές (εντός [ ]). 

βενζίνης και πετρελαίου κίνησης, όσον αφορά στους 
όρους που αναφέρονται στις εκπτώσεις «πίστεως» και στη 
διάρκεια αυτών και γ) να υποχρεωθούν τα ΕΛΠΕ να παύ- 
σουντις ανωτέρω παραβάσεις και να τις παραλείψουν στο 
μέλλον. Στη συνέχεια το λόγο έλαβαν οι ανωτέρω πληρε¬ 
ξούσιοι δικηγόροι, οι οποίοι ανέπτυξαν τις θέσεις της κα- 
θής η αυτεπάγγελτη έρευνα εταιρείας, έδωσαν διευκρινή- 
σεις, απάντησαν σε ερωτήσεις που τους υπέβαλαν ο Πρό¬ 
εδρος και τα Μέλη της Επιτροπής και ζήτησαν την 
απόρριψη της εισήγησης, αναφερόμενοι και στο υπόμνη¬ 
μα που θα προσκομίσουν. Επίσης, η καθής η αυτεπάγγελ¬ 
τη έρευνα εταιρία, ζήτησε από την Επιτροπή Ανταγωνι¬ 
σμού, την εξέταση μαρτύρων προς θεμελίωση των ισχυρι- 
σμώντης, η δε Επιτροπή αποδεχόμενη το αίτημα, εξέτασε 
τους παρακάτω μάρτυρες: α) Αθανάσιο Καραχάλιο, Διευ- 
θύνοντα Σύμβουλο των ΕΛΠΕ και β) Απόστολο Ριζάκο, Δι¬ 
ευθυντή του κλάδου εφοδιασμού και εμπορίας των ΕΛΠΕ. 

Κατόπιν, ο Πρόεδρος της Επιτροπής έδωσε προθεσμία 
μέχρι τις 10.1.2003, ημέρα Παρασκευή, στην καθής η αυ¬ 
τεπάγγελτη έρευνα εταιρία, για να προσκομίσει το υπό¬ 
μνημά της, καθώς και τα στοιχεία που ζητήθηκαν κατά την 
ακροαματική διαδικασία 

Η Επιτροπή Ανταγωνισμού συνήλθε σε διάσκεψη, την 
13η Μαρτίου 2003, ημέρα Πέμπτη και ώρα 14:30, την 
οποία συνέχισε την 18η Απριλίου 2003, ημέρα Παρα¬ 
σκευή και ώρα 12:00 και ολοκλήρωσε την 29η Μαϊου 
2003, ημέρα Πέμπτη και ώρα 13:00. Οι παραπάνω συνε¬ 
δριάσεις πραγματοποιήθηκαν στην ως άνω αίθουσα 611 
της Γ.Γ. Εμπορίου του Υπουργείου Ανάπτυξης. Η Επιτρο¬ 
πή Ανταγωνισμού κατά τη διάσκεψη, αφού έλαβε υπόψη 
της, τα έγγραφα του φακέλου, την εισήγηση της Γραμμα- 
τείας, τις απόψεις που διετύπωσε, προφορικώς και εγ- 
γράφως η καθής η αυτεπάγγελτη έρευνα εταιρία κατά τη 
συζήτηση της υπόθεσης, το υπόμνημα που αυτή υπέβα¬ 


λε, καθώς και τα όσα κατέθεσαν οι μάρτυρες κατά την 
ακροαματική διαδικασία, 

ΣΚΕΦΘΗΚΕ ΩΣ ΕΞΗΣ: 

I. Η εταιρεία με την επωνυμία ΕΛΛΗΝΙΚΑ ΠΕΤΡΕΛΑΙΑ 
Α.Ε. (εφεξής «ΕΛΠΕ») είναι η μεγαλύτερη εταιρεία διύλι¬ 
σης και εμπορίας πετρελαιοειδών στην Ελλάδα, με σημα¬ 
ντική παρουσία στις χώρες της Βαλκανικής. Ειδικότερα, η 
εταιρεία δραστηριοποιείται στον τομέα διύλισης αργού 
πετρελαίου, στη διάθεση και εμπορία πετρελαιοειδών και 
στην παραγωγή, διάθεση και εμπορία πετροχημικών 
προϊόντων. Επιπλέον, ασχολείται με την έρευνα και εκμε¬ 
τάλλευση υδρογονανθράκων και την παροχή εξειδικευ- 
μένων τεχνικών υπηρεσιών. Επίσης, συμμετέχει με ποσο¬ 
στό 35% (στοιχεία 2000) στη ΔΕΠΑ Α.Ε., η οποία ασχολεί- 
ται με την εισαγωγή και εμπορία του φυσικού αερίου στην 
Ελλάδα, καθώς και τη διαχείριση του δικτύου μεταφοράς 
και διανομής. 

Τα δύο (2) διυλιστήρια της εταιρείας, ένα στον Ασπρό- 
πυργο Αττικής και ένα στην Θεσσαλονίκη, διαθέτουν τη 
μισή περίπου παραγωγική δυναμικότητα της χώρας και 
καλύπτουν ποσοστό 57% περίπου των πωλήσεων πετρε¬ 
λαιοειδών προϊόντων της χώρας. Το διυλιστήριο του 
Ασπροπύργου είναι ένα από τα πλέον σύγχρονα της Ευ¬ 
ρώπης, έχει δε ονομαστική δυναμικότητα διύλισης αργού 
6.700 Ι<1 ετησίως. Το διυλιστήριο της Θεσσαλονίκης διο¬ 
χετεύει όλη σχεδόν την παραγωγή του στη Β. Ελλάδα με 
δυνατότητα πρόσβασης στις αγορές της Αλβανίας, της 
Βουλγαρίας και της Τουρκίας, έχει δε ονομαστική δυνα¬ 
μικότητα διύλισης αργού 3.450 1<ΐ. Τα δύο αυτά διυλιστή¬ 
ρια λειτουργούν σε ενοποιημένη βάση με σκοπό τη βελ¬ 
τίωση των περιθωρίων κέρδους. 

Η μετοχική σύνθεση των ΕΛΠΕ τον Ιανουάριο 2002 είχε 
ως εξής: 



ΜΕΤΟΧΕΣ 

ΠΟΣΟΣΤΟ % 

ΕΛΛΗΝΙΚΟ ΔΗΜΟΣΙΟ 

127.431.553 

48,8% 

ΤΑΧ.ΤΑΜΙΕΥΤΗΡΙΟ 

900.000 

0,3% 

ΔΕΚΑ 

24.498.751 

9,4% 

ΗΕΕΕΕΝΙΟ ΡΙΝΑΝΟΕ 

25.079.700 

9,6% 

ΛΟΙΠΟΙ ΘΕΣΜΙΚΟΙ 

36.911.999 

14,1% 

ΙΔΙΩΤΕΣ 

46.371.796 

17,8% 


Ο εθνικός κύκλος εργασιών του ομίλου, όπως προκύ¬ 
πτει από τον ενοποιημένο ισολογισμό των ΕΛΠΕ, για το 
έτος 2000, ανήλθε σε 1.062.125.000.000 δρχ. δηλαδή σε 
3.117.021.280 Ευρώ. 

II. Απάτην αυτεπάγγελτη έρευνα που διεξήχθη απάτην 
Επιτροπή στον κλάδο των πετρελαιοειδών, προέκυψε ότι 
το Διοικητικό Συμβούλιο των ΕΛΠΕ, στη συνεδρίασή του 
(υπ’αριθμ.947), στις 26.1.2000, αποφάσισε να επιφέρει 
ορισμένες βελτιώσεις στις συμβάσεις των ΕΛΠΕ με τις 
εταιρείες εμπορίας πετρελαιοειδών, με την προϋπόθεση 


ότι η ισχύς των συμβάσεων θα ήταντριετής και δεν θα δη- 
μιουργούνταν ληξιπρόθεσμες υποχρεώσεις από τις συμ¬ 
βαλλόμενες εταιρείες, κατά τη διάρκεια εφαρμογής 
τους. 

Συγκεκριμένα, οι βελτιώσεις που αποφασίστηκαν αφο¬ 
ρούσαν τις εκπτώσεις που θα χορηγούσαν τα ΕΛΠΕ στις 
εταιρείες εμπορίας, τις οποίες διέκριναν σε δύο κατηγο¬ 
ρίες, εφόσον κάλυπταν με αγορά από τα ΕΛΠΕ ένα ελάχι¬ 
στο ποσοστό της εσωτερικής κατανάλωσης σε βενζίνη 
και πετρελαίου κίνησης. 

Ειδικότερα προβλέπονταν τα εξής: 


«) ΒΕΝΖΙΝΕΣ 


Ελάχιστο % εσωτ. κατανάλωσης που καλύπτεται με 
αγορά από τα ΕΛΠΕ 

Έκπτωση ΙΙδϋ/ΜΤ 

ΚΑΤΗΓΟΡΙΑ I 

ΚΑΤΗΓΟΡΙΑ II 


60% 

70% 

1 υδϋ/ΜΤ 

65% 

75% 

1,5 υδϋ/ΜΤ 

70% 

80% 

2 υδϋ/ΜΤ 


Στην κατηγορία I εντάσσονταν οι εταιρείες των οποίων οι ετήσιες παραλαβές βενζινών από ΕΛΠΕ υπερέβαιναν τα 
200.000 κ.μ. και στην κατηγορία II εντάσσονταν οι λοιπές εταιρείες. 


β) ΠΕΤΡΕΛΑΙΟ ΚΙΝΗΣΗΣ 


Ελάχιστο % εσωτ. Κατανάλωσης που καλύπτεται με 
αγορά από τα ΕΛΠΕ. 

Έκπτωση υδϋ/ΜΤ 

ΚΑΤΗΓΟΡΙΑ I 

ΚΑΤΗΓΟΡΙΑ II 


50% 

65% 

1 υδϋ/ΜΤ 

55% 

70% 

1,5 υδϋ/ΜΤ 

60% 

75% 

2 υδϋ/ΜΤ 


Στην κατηγορία I εντάσσονταν οι εταιρείες των οποίων 
οι ετήσιες παραλαβές τους από τα ΕΛΠΕ υπερέβαιναντα 
80.000 κ.μ. και στην κατηγορία II εντάσσονταν οι λοιπές 
εταιρείες. 

Η ισχύςτων συμβάσεων άρχιζε απάτην 1.1.2000, με την 
υπογραφή σχετικής τροποποίησης των υφισταμένων 
συμβάσεων. 

Στη συνέχεια, τα ΕΛΠΕ, σε υλοποίηση της παραπάνω 
απόφασης του Δ.Σ., προέβησαν σε τροποποίηση των 
ισχυουσών συμβάσεων με όσες εταιρείες εμπορίας απο¬ 
δέχτηκαν την τροποποίηση. 

Συγκεκριμένα, οι νέες τροποποιημένες συμβάσεις προ- 
έβλεπαν, μεταξύ άλλων, τα εξής: α) τηνπροσθήκη στο άρ¬ 
θρο 3 των ισχυουσών συμβάσεων, νέας παραγράφου 5, 
σύμφωνα με την οποία, ειδικάγιατηνπρομήθεια βενζινών 
και πετρελαίου κίνησης, οι συμβάσεις έχουν τριετή διάρ¬ 
κεια (εκτός από αυτήν με την εταιρία ΔΡΑΚΟΙΛ και όσον 
αφοράτο πετρέλαιο κίνησης που έχειτετραετή διάρκεια), 
β) την προσθήκη στο άρθρο 9.2, των εδαφίων γ και δ, σύμ¬ 
φωνα μετά οποία ο αγοραστής δεσμεύεται ότι θα αγορά¬ 
ζει τουλάχιστον ένα καθορισμένο ποσοστό της συνολικής 
ετήσιας κατανάλωσής του σε βενζίνες και σε πετρέλαιο 
κίνησης στην εσωτερική αγορά και θα του παρέχεται συ¬ 
γκεκριμένη έκπτωση, γ) την προσθήκη των ειδικών όρων 
προμήθειας βενζινών και πετρελαίου κίνησης. Ειδικότε¬ 
ρα, μεταξύ άλλωνπροβλέπονταντα ακόλουθα: ι) Στηνπα- 
ράγραφο 1 προβλέπεται ότι ο Αγοραστής είναι υποχρεω¬ 


μένος να υποβάλλει εντός του Ιανουάριου κάθε έτους 
αναλυτική κατάσταση των συνολικών αγορών ανά προϊόν 
(δηλ. χωριστά για βενζίνες και πετρέλαιο κίνησης), από 
όλες τις πηγές εφοδιασμού του που θα έχει πραγματο¬ 
ποιήσει κατά το προηγούμενο έτος (περιλαμβανομένων 
και τυχόν εισαγωγών) και των συνολικών πωλήσεών του 
στην εσωτερική αγορά κατά το ίδιο χρονικό διάστημα, ιι) 
στην παράγραφο 2 αναφέρεται ότι ο αγοραστής αναλαμ¬ 
βάνει την υποχρέωση να προσκομίσει στα ΕΛΠΕ εντός 10 
ημερών από την υπογραφή του παρόντος για το τρέχον 
έτος και εντός του πρώτου δεκαημέρου για τα επόμενα 
έτη, εγγυητική επιστολή τραπέζης, ποσού ίσου τουλάχι¬ 
στον με το 110 % της προβλεπόμενης ετήσιας έκπτωσης, 
ιιι) στην παράγραφο 3, ότι εάν ο αγοραστής δεν υλοποιή¬ 
σει την ετήσια δέσμευσή του για αγορές, σύμφωνα με το 
τροποποιημένο άρθρο 9.2.γ. και δ, θα είναι υποχρεωμέ¬ 
νος να επιστρέφει στα ΕΛΠΕ, εντός 10 ημερών από την πι¬ 
στοποίηση των ετήσιων ποσοτήτων, την αξία σε δραχμές 
του συνόλου της ετήσιας έκπτωσης που του είχε δοθεί, 
πλέον των τόκων όπως αυτοί προβλέπονταν στο άρθρο 
10 της υπογραφείσας Σύμβασης Προμήθειας Πετρ/δων 
Προϊόντων, ιν) στην παράγραφο 4 αναφέρεται ότι σε πε¬ 
ρίπτωση άρνησης ή αδυναμίας του Αγοραστή να συμ¬ 
μορφωθεί με τα παραπάνω, θα καταπίπτει χωρίς άλλη 
προειδοποίηση η ανωτέρω εγγυητική επιστολή και ν) 
στην παράγραφο 8 διευκρινίζεται ρητά ότι, οι ρυθμίσεις 
των άρθρων 3.2, εδάφ. πρώτο (λύση της σύμβασης), 3.4 

(υποβολή ΠΙΝΑΚΑ με παραλαβές προϊόντων), 4.3 (επι¬ 
τρεπόμενη ανοχή +- 10%), και 4.4. (αναθεώρηση προ¬ 
γράμματος παραλαβών) των βασικών συμβάσεων, δεν 
ισχύουν για την προμήθεια βενζινών και πετρελαίου κίνη¬ 
σης, ενώ οι ρυθμίσεις των άρθρων 4.5 και 4.6 ισχύουν υπό 
τον όρο ότι δεν θα υπολείπεται είτε ο Αγοραστής είτε τα 
ΕΛΠΕ από τις ποσότητες βενζινών και πετρελαίου κίνη¬ 
σης του αντιστοίχου ημερολογιακού έτους του συμφω- 
νηθέντος συνημμένου στην σύμβαση ΠΙΝΑΚΑ. 


Οι εταιρείες που υπέγραψαν την τροποποίηση της αρ¬ 
χικής τους σύμβασης με τα ΕΛΠΕ, το προβλεπόμενο στην 
τροποποιημένη σύμβαση ποσοστό συνολικής ετήσιας κα¬ 
τανάλωσης, για το οποίο οιεταιρείες/αγοραστές δεσμεύ¬ 
ονται ότι θα αγοράσουν από τα ΕΛΠΕ, οι ποσότητες που 
εκτιμάται ότι αντιστοιχούν ανά προϊόν, δηλ. βενζίνη και 
πετρέλαιο κίνησης είτε για το έτος 2000 ή 2001, καθώς και 
η προβλεπόμενη έκπτωση παρουσιάζονται στους παρα¬ 
κάτω πίνακες 1 και 2. 


ΠΙΝΑΚΑΣ 1 


ΒΕΝΖΙΝΕΣ 

ΕΤΑΙΡΙΕΣ 

ΔΕΣΜΕΥΤΙΚΟ ΠΟΣΟΣΤΟ 

ΚΑΤΑΝΑΛΩΣΗΣ 
/ΠΟΣΟΤΗΤΑ για τα έτη 
2000 - 2001 

ΕΚΠΤΩΣΗ 

ΒΙΤΟΥΜΙΝΑ Α.Ε. 

80%/ 3000ΜΤ -2001 

2υδϋ/ΜΤ 

ΔΡΑΚΟΙΛ Α.Ε. 

70% / 68.600ΜΤ για το έτος 
2001 

ΐυδϋ/ΜΤ (αν αγοράσει 
πάνω από 75%-80%, 1,5 
και 2 υδϋ/ΜΤ) 

ΑΙΓΑΙΟΝ ΟΙΛ Α.Ε. 

80% για το 2000, 75% για 
2001 και 2002 / 32150ΜΤ για 
το 2000 και 

110800 για 2001 

2 υδϋ/ΜΤ για το 2000 
και 1,5 για 2001 και 2002 
(για αγορές πάνω από 
80% 2υδϋ/ΜΤ) 

ΑΕΣΠ Γ.ΜΑΜΙΔΑΚΗΣ & 

ΣΙΑ ΑΕΕΠ 

80%/ 158000ΜΤ για το 2000 

2 υδϋ/ΜΤ 

ΕΚΟ ΕΛΛΑ ΑΒΕΕ 

70% / 

602000ΜΤ για το 2000 

769600ΜΤ για το 2001 

2 Ι δΙ)/Μ Γ 

ΚΕΥΟΙΕ ΑΕΕΠ 

75% για 2000 και 70% για 
2001 και 2002 /93040ΜΤ για 
2000/78100ΜΤ για 2001 

1,5υδϋ/ΜΤ για το 2000 
και 1 υδϋ/ΜΤ για το 
2001 και 2002 (για αγορές 
πάνω από 80% για 2000 
και 75% για 2001 & 2002 
2υδϋ/ΜΤ και 

1,5υδϋ/ΜΤ) 

ΚΜΟΙΕ Α.Ε. 

70% / 13900ΜΤ για το 2000 

1 υδϋ/ΜΤ (για αγορές 
πάνω από 75% με 80% 1,5 
με 2υδϋ/ΜΤ) 

ΜΕΝΤΟΙΕ Α.Ε. 

70% / 6420ΜΤ για το 2000 

1 υδϋ/ΜΤ (για αγορές 
πάνω από 75% με 80% 1,5 
με 2υδϋ/ΜΤ) 

ΚΑΟΙΕ Α.Ε. 

80% /39000ΜΤ για 2000/ 
76000ΜΤ για 2001 

2υδϋ/ΜΤ 

ΕΕΡΕΤΚΟΕ Α.Ε. 

75% για το 2000 και 70% για 
2001 και 2002 /62200ΜΤ για 
2000/ 84100ΜΤ για 2001 

1,5 υδϋ/ΜΤ για 2000 και 

1 υδϋ/ΜΤ για 2001 & 
2002 (για αγορές πάνω 
από 80% για το 2000 και 
75% ή 80% για τα 2001 & 
2002 2υδϋ/ΜΤ για 2000 
και 1,5 και 2υδϋ/ΜΤ για 
2001 & 2002) 


ΠΙΝΑΚΑΣ 2. 


ΠΕΤΡΕΛΑΙΟ ΚΙΝΗΣΗΣ 

ΕΤΑΙΡΙΕΣ 

ΔΕΣΜΕΥΤΙΚΟ ΠΟΣΟΣΤΟ 

ΚΑΤΑΝΑΛΩΣΗΣ 

/ΠΟΣΟΤΗΤΑ 2000/2001 

ΕΚΠΤΩΣΗ 

ΒΙΤΟΥΜΙΝΑ Α.Ε 

75% /4.000ΜΤ για 2001 

2υδϋ/ΜΤ 

ΔΡΑΚΟΙΛ Α.Ε 

65% /51000ΜΤ για 2001 

ΐυδϋ/ΜΤ( για αγορές πάνω 
από 70% με 75% 1,5 και 
2υδϋ/ΜΤ) 

ΑΙΓΑΙΟΝ ΟΙΛ Α.Ε 

75% για το 2000 70% για 2001 
και 2002 / 13950ΜΤ για 2000/ 

64000 για 2001 

2υδϋ/ΜΤ για το 2000 και 
1,5υδϋ/ΜΤ για 2001 και 2002 
(για αγορές πάνω από 75%, 
2υδϋ/ΜΤ) 

ΑΕΣΠ 

Γ.ΜΑΜΙΔΑΚΗΣ & 

ΣΙΑ ΑΕΕΠ 

75% / 120000ΜΤ για 2000 

2 υδϋ/ΜΤ 

ΕΚΟ ΕΛΛΑ ΑΒΕΕ 

60% / 433000 ΜΤ για 2000/ 
568000 για 2001 

2 υδϋ/ΜΤ 

ΚΕΥΟΙΕ ΑΕΕΠ 

65% /32800ΜΤ για 2000/ 

34000ΜΤ για 2001 

1 υδϋ/ΜΤ (για αγορές πάνω 
από 70%, 1,5υδϋ/ΜΤ) 

ΚΜΟΙΕ Α.Ε 

65% / 10100ΜΤ για 2000 

ΙΙΙδϋ (για αγορές πάνω από 
70% με 75% 1,5 με 2υδϋ/ΜΤ) 

ΜΕΝΤΟΙΕ Α.Ε 



ΚΑΟΙΕ Α.Ε 

75% / 52000ΜΤ για 2000 
/49000 ΜΤ για 2001 

2υδϋ/ΜΤ 

ΕΕΡΕΤΚΟΕ Α.Ε 

70% για το 2000 και 65% για 
2001 και 2002 /29000ΜΤ για 
2000 

/45000ΜΤ για 2001 

1,5υδϋ/ΜΤ για 2000 και 
ΐυδϋ/ΜΤ για 2001 & 2002 
(για αγορές πάνω από 75% για 
το 2000 και 70% ή 75% για τα 
2001 & 2002 2υδϋ/ΜΤ για 
2000 και 1,5 και 2 υδϋ/ΜΤ 
για 2001 & 2002) 


Από τους ανωτέρω πίνακες προκύπτει ότι μοναδική 
εταιρεία με καταναλώσεις που υπερέβαιναν τις 200.000 
κ.μ. (κατηγορία I) είναι η εταιρεία ΕΚΟ/ΕΛΔΑ, η οποία ανή¬ 
κει στον όμιλο των ΕΛΠΕ. Οι λοιπές εταιρείες εμπορίας 
που δραστηριοποιούνται στη χώρα μας, ΒΡ, ΜΑΜΙϋΟΙΕ, 
ϋΕΤΟΙΙ, 311_Κ ΟΙΕ, ΑΡΓΩ, ΕΤΕΚΑ, ΕΛΙΝΟΙΛ, 
3ΗΕϋ.+ΤΕΧΑΟΟ, ΑνίΝ ΟΙΙ_, ΕΡΘ, δυΝΟΙΕ, δεν υπέγρα¬ 
ψαν την προταθείσα από τα ΕΛΠΕ τροποποίηση της με¬ 
ταξύ τους αρχικής σύμβασης και συνέχιζαν να προμη¬ 
θεύονται με τους όρους της αρχικής σύμβασης. Οι εν λό¬ 
γω συμβάσεις τους (εκτός από την σύμβαση με την 
εταιρεία ΒΡ που είναι διετής με χρόνο ισχύος το 1998) εί¬ 
ναι αορίστου χρόνου. 

Από τους συνημμένους στις συμβάσεις πίνακες με το 
συμβατικό πρόγραμμα παραλαβών (κατά τύπο προϊό¬ 
ντος ανά τρίμηνο και περιοχή - βορράς / νότος) των εται¬ 
ρειών από τα ΕΛΠΕ προκύπτει ότι το πρόγραμμα για το 
2001 της ΒΡ προβλέπει ποσότητα 370.000 για βενζίνες 
και 115.000 για πετρέλαιο κίνησης, της ΕΤΕΚΑ 150.600 
για βενζίνες και 43.000 για πετρέλαιο κίνησης, της 1_ΡΟ 
34.600 για βενζίνες και 22.500 για πετρέλαιο κίνησης, της 
ΒυΝΟΙΙ. 59.500 για βενζίνες και 31.600 για πετρέλαιο κί¬ 
νησης, της ΑνίΝ ΟΙ1_ 73.700 για βενζίνες και 48.000 για 
πετρέλαιο κίνησης. Οι παραπάνω εταιρείες καλύπτουν 
από τα ΕΛΠΕ το 35% με 40% της ετήσιας κατανάλωσης 
τους. 

III. Ο κλάδος των πετρελαιοειδών βάσει του Ν. 


1571/85, όπως ισχύει, οριοθετείται σε τρεις (3) επιμέ- 
ρους αγορές, αφού μια εταιρεία, ως νομικό πρόσωπο, 
μπορεί να δραστηριοποιείται σε ένα μόνο στάδιο (διύλι¬ 
ση, εμπορία, διανομή) της όλης διαδικασίας. Α) Στην 
αγορά διύλισης πετρελαιοειδών προϊόντων, εκτός από 
τα ΕΛΠΕ, δραστηριοποιούνται άλλες δύο εταιρείες που 
διαθέτουν διυλιστήρια, η ΜΟΤΟΡ ΟΙΛ ΕΛΛΑΣ Α.Ε. με ένα 
(1) διυλιστήριο στους Αγίους Θεοδώρους και η ΠΕΤΡΟ¬ 
ΛΑ ΕΛΛΑΣ Α.Ε. με ένα (1) διυλιστήριο στην Ελευσίνα. Τα 
διυλιστήρια, ανάλογα με τις δυνατότητες παραγωγής 
όλων των προϊόντων του αργού πετρελαίου, διακρίνο- 
νται σε σύνθετα και σε απλά. Τα προϊόντα που παράγο- 
νται από την διύλιση του αργού είναι Άσφαλτος, Μαζούτ, 
Υγραέριο, ΟίθεθΙ, Φωτιστικό Πετρέλαιο (ϋθΐ), Βενζίνες 
και ΕΡΘ’ε. Στην Ελλάδα τα τρία διυλιστήρια παράγουν 
όλα τα προαναφερθέντα προϊόντα, εκτός από αυτό της 
ΠΕΤΡΟΛΑ, το οποίο δεν παράγει βενζίνες. Η ελληνική 
παραγωγή προϊόντων διύλισης πετρελαίου είναι πλεο- 
νασματική σε όλα τα προϊόντα, εκτός από το πετρέλαιο 
θέρμανσης, το οποίο εισάγεται τους χειμερινούς μήνες, 
ενώ τους υπόλοιπους έξι μήνες πλεονάζει το πετρέλαιο 
κίνησης. Μέσω των εν λόγω διυλιστηρίων καλύπτονται οι 
ανάγκες της χώρας κατά περίπου 90% επί συνόλου εγ¬ 
χώριας κατανάλωσης περίπου 12 εκατομμύρια τόνων 
(χωρίς τα καύσιμα αεροπορίας και θαλάσσης) και το 
υπόλοιπο περίπου 10% εισάγεται σε έτοιμα προϊόντα 
από το εξωτερικό. 

Ειδικότερα, η παραγωγική δυναμικότητα και ο τύπος των διυλιστηρίων της χώρας είναι η 

εξής :__ 


Εταιρεία 

Παραγωγική 

δυναμικότητα 

Τύπος 

(ΕΛ.ΠΕ) 

Ασπρόπυργος 

6.700 χιλ. τόνους 

Τύπος διυλ. 

Οοηιρίοχ 

(ΕΛ.ΠΕ) 

Θεσσαλονίκη 

3.450 » » 

ΗγάΐΌ §1άηιιηίη§ 

ΜΟΤΟΚ.ΟΙΕ 

4.850 » » 

Οοηιρίεχ 

ΡΕΤΚΌΕΑ 

5.000 » » 

Τορρΐπμ 

Σύνολο 

20.000 » » 



Β) Στην αγορά εμπορίας πετρελαιοειδών δραστηριοποιούνται 21 εταιρείες, τα μερίδια των 
οποίων, εκτός της εταιρείας ΜΕΝΤΟΙΕ Α.Ε (ΜΕΝΤΙΤΕΡΑΝΕΑΝ ΟΙΛ), για την περίοδο 
1992-1999, εμφανίζονται στον κατωτέρω πίνακα 3: 


ΠΙΝΑΚΑΣ 3 


ΕΤΑΙΡΕΙΑ 

1992 

1993 

1994 

1995 

1996 

1997 

1998 

1999 

ΑΡΓΩ 

0,1 

0,1 

0,2 

0,2 

0,1 

0,1 

0,2 

0,2 

ΑνίΝ 

6,2 

6,1 

6,3 

6,4 

5,9 

5,3 

5,6 

6,8 

ΒΡ-ΜΟΒΙΕ 

— 

— 

_ 

__ 

.... 

24,7 

23,5 

22,3 

ΒΡ 

17,1 

15,8 

16 

15,8 

14,8 




ΜΟΒΙΕ 

14 

13 

12,3 

12,1 

11,2 




ΟΚΑΟΟΙΕ 

2,4 

2,8 

2,7 

2,6 

2,2 

2 

2 

2,4 

ΕΚΟ-ΕΕϋΑ 

14,7 

15,8 

15,8 

17 

17,1 

17,6 

17,6 

17,2 

ΕΕΙΝΟΙΕ 

4,5 

4,4 

4,6 

4,7 

4,3 

4,2 

4,2 

4,4 

ΕΕΡΕΤΚΟΕ 

—— 

— 

.... 

0,9 

0,9 

1 

2,2 

3,6 

ΕΤΕΚΑ 

.... 

.... 

.... 

__ _ 

1,3 

2,1 


91 

ΕνΚΟΙΕ 

2,8 

2,8 

η 

91 

1 

2,7 

1,9 

0,2 

ϋΕ Γ ΟΙΕ 

ΗΙ 

η 


1 

6,1 


Β 

7,4 

ΚΑΟΙΕ 


| 

1 

_ 

.. _ 

0,7 

1,3 

1,5 

ΚΜΟΙΕ 

1,3 


1,3 

1,6 



1,2 

1,3 

ΜΑΜΙΔΑΚΗ 

19 


6 


1 

5,3 

5,1 


ΡΕΒΟΙΛ 


0,1 

0,9 

0,7 

1,5 

1,9 

2 

Η· 

ΚΟϋΟΙΕ 

2,1 

2,1 

ο,ι 

0,0 

1,2 

0,5 

ο,ι 

0,0 

8ΑΝΟΙΕ 

_ _ 


_ _ 

_ _ 

0,7 

0,8 

1,1 

1,4 

8ΗΕΕΕ 

14,2 

13,1 

13,5 

13,2 

12,6 



12,5 

ΤΕΧΑΟΟ 

Η· 

7 

7 




ΗΗ 


8ΙΕΚΟΙΕ 


ριιριιι 

β· 

Η· 

2,1 

Η· 

1*116 


ΟΥΟΕΟΝ 

Η 

Ε . 

ϋ§| 

9Β 

2,1 

η· 

1,4 

0,9 


Ειδικότερα, τα μερίδια αγοράς των μεγαλυτέρων εταιρειών εμπορίας, ανά προϊόν για το έτος 
2000 είχαν ως εξής: ____ 



ΑΜΟΛΥΒΔΗ 

ΣΟΥΠΕΡ 

ΠΕΤΡΕΛΑΙΟ 

ΚΙΝΗΣΗΣ 

ΠΕΤΡΕΛΑΙΟ 

ΘΕΡΜΑΝΣΗΣ 

ΒΡ 

25,9% 

25,3% 

22,4% 

21,5% 

8ΗΕΕΕ 

13,5% 

13,4% 

13,4% 

10,5% 

ΕΚΟΕΛΔΑ 

18% 

17,9% 

22,4% 

14,2% 

ΑνίΝ ΟΙΕ 

4,1% 

5,2% 

6,6% 

11% 

ΤΕΧΑΟΟ 

6% 

6,3% 

6,5% 

4,7% 

ΛΟΙΠΟΙ 

32% 

30,8% 

27,8% 

36,5% 


IV. 1. Σύμφωνα με το άρθρο 2 του Ν. 703/77 όπως ισχύ¬ 
ει, απαγορεύεται η καταχρηστική εκμετάλλευση από μία 
ή περισσότερες επιχειρήσεις, της δεσπόζουσας θέσης 
τους, στο σύνολο ή σε μέρος της αγοράς της χώρας, η 
οποία οριοθετείται: α) ως προς τα προϊόντα ή τις υπηρε¬ 
σίες (σχετική αγορά προϊόντων ή υπηρεσιών) και β) γεω¬ 
γραφικούς (σχετική γεωγραφική αγορά). 

2. Η σχετική αγορά προϊόντων ή υπηρεσιών είναι αυτή 
που περιλαμβάνει όλα τα προϊόντα ή τις υπηρεσίες που 
θεωρούνται ομοειδή και εναλλάξιμα από τη σκοπιά της 
ζήτησης ή της προσφοράς λόγω των ιδιοτήτων, της τιμής 


τους και της χρήσης για την οποία προορίζονται (βλ. ανά¬ 
λογα και σε κοινοτικό επίπεδο Ανακοίνωση Επιτροπής για 
τον καθορισμό της σχετικής αγοράς, 97/0 372/03, κεφ. II, 
παρ.7, Επ.Εφ.Ευρ.Κοιν.Ο 372/5,9.12.1997). Όπως έχει γί¬ 
νει δεκτό με την υπ’αριθμ. 5/111/2001 γνωμοδότηση της 
Επιτροπής, σύμφωνα με το ν. 1571/1985, ο κλάδος των 
πετρελαιοειδών περιλαμβάνει τρεις επί μέρους αγορές, 
οι οποίες ταυτόχρονα οριοθετούνται σε σχετικές αγορές 
αντίστοιχα, ήτοι: α) διύλισης πετρελαιοειδών, στην οποία 
δραστηριοποιούνται τρεις εταιρείες που διαθέτουν διυλι¬ 
στήρια, τα ΕΛΠΕ, η ΜΟΤΟΡ ΟΙΛ ΕΛΛΑΣ ΑΕ και η ΠΕΤΡΟ- 

ΛΑ ΕΛΛΑΣ ΑΕ, β) εμπορίας πετρελαιοειδών, στην οποία 
δραστηριοποιούνται είκοσι μία εταιρείες εμπορίας και γ) 
διανομής πετρελαιοειδών, στην οποία δραστηριοποιού¬ 
νται τα πρατήρια καυσίμων. Στην υπό κρίση υπόθεση, τα 
ΕΛΠΕ δραστηριοποιούνται στην αγορά διύλισης προϊό¬ 
ντων πετρελαίου εν γένει. Με δεδομένο ότι οι πελάτες των 
ΕΛΠΕ είναι οι εταιρείες εμπορίας πετρελαιοειδών και ότι 
η εμπορική πολιτική των εκπτώσεων αφορούσε τις βενζί¬ 
νες εν γένει καθώς και το πετρέλαιο κίνησης, η Επιτροπή 
κρίνει ότι σχετικές αγορές είναι, αφενός, η αγορά βενζι¬ 
νών και αφετέρου, η αγορά πετρελαίου κίνησης. 

Η σχετική γεωγραφική αγορά ταυτίζεται με την περιο¬ 
χή, μέσα στα όρια της οποίας δραστηριοποιούνται και 
ανταγωνίζονται οι επιχειρήσεις ως πωλητές ή αγοραστές 
των σχετικών προϊόντων ή υπηρεσιών, υπό επαρκώς ομοι¬ 
ογενείς συνθήκες ανταγωνισμού (βλ. Ανακοίνωση Επι¬ 
τροπής για τον καθορισμό της σχετικής αγοράς, 97/0 
372/03, κεφ. II, παρ. 28-31, Επ.Εφ.Ευρ.Κοιν.Ο 372/5, 
9.12.1997). 

Από τη διατύπωση και το σκοπό του Ν.703/77, όπως 
ισχύει, γίνεται δεκτό ότι κατ’ αρχήν σημασία έχει μόνο η 
εσωτερική αγορά (εθνική) αγορά (βλ. ιδίως άρθρα 2 εδ. α 
και 4γ παρ. 1 του Ν. 703/77, Κοτσίρης Δίκαιο Ανταγωνι¬ 
σμού, 2000, σελ. 513, Σουφλερός, σε συλ. έργο υπό την 
επιμέλεια Σχινά, Προστασία του ελεύθερου ανταγωνι¬ 
σμού, 1992, σελ. 206). Τυχόν δυνατότητες επιχειρήσεων 
εγκατεστημένων εκτός Ελλάδος να απευθύνονται και σε 
καταναλωτές εντός της ελληνικής επικράτειας λαμβάνο- 
νται υπόψη κατά την εκτίμηση της ύπαρξης πραγματικού 
ή δυνητικού ανταγωνισμού στην εθνική αγορά (βλ. και άρ¬ 
θρο 4γπαρ. 2του Ν. 703/77, όπως ισχύει, ΕΑ183/111/2001), 
χωρίς όμως αυτό να σημαίνει ότι επεκτείνεται η σχετική 
γεωγραφική αγορά πέρα από τα όρια της ελληνικής επι¬ 
κράτειας. Γιατους λόγους αυτούς, ο ισχυρισμός των ΕΛ¬ 
ΠΕ ότι στη συγκεκριμένη περίπτωση η σχετική γεωγραφι¬ 
κή αγορά περιλαμβάνει και τρίτες χώρες, ενδεικτικά Ιτα¬ 
λία, Βουλγαρία, Τουρκία και Αίγυπτο, απορρίπτεται. Επί 
πλέον, δεν αποδείχθηκε ότι πράγματι έχουν γίνει στην Ελ¬ 
λάδα εισαγωγές βενζίνης και πετρελαίου κίνησης από αυ¬ 
τές τιςχώρες, ενώ αντίθετα, από την έρευνα που διεξήχθη 
και στην οποία βασίστηκε η υπ’ αριθμ. 603/21.2.2001 Έκ¬ 
θεση Ελέγχου της Επιτροπής, προέκυψε ότι οι εταιρείες 
εμπορίας πετρελαιοειδών προτιμούν τις αγορές από τα 
εγχώρια διυλιστήρια και όχι τις εισαγωγές, εξαιτίας των 
εμπορικών όρων της εγχώριας παραγωγής, οι οποίοι εί¬ 
ναι ευνοϊκότεροι του εξωτερικού καιτης απροθυμίας ανά¬ 
ληψης επιχειρηματικού κινδύνου από τις εν λόγω εταιρεί¬ 
ες. 

3. Περαιτέρω, όπως γίνεται δεκτό, η δεσπόζουσα θέ¬ 
ση προϋποθέτει, κατ’αρχήν, ένα σημαντικό μερίδιο αγο¬ 
ράς και επιπρόσθετα η επιχείρηση να έχει την πραγματι¬ 
κή δυνατότητα μονομερούς επηρεασμού των όρων της 
αγοράς, αυτό δηλαδή που ή νομολογία του Δικαστηρίου 
των Ευρωπαϊκών Κοινοτήτων έχει διατυπώσει ως: «δυ¬ 
νατότητα παρεμπόδισης ενός αποτελεσματικού αντα¬ 
γωνισμού» (ΕΑ 17/1984,18/1984, 82/1989 και σε κοινοτι¬ 
κό επίπεδο, αποφάσεις ΔΕΚ στην υπόθεση 85/76 Ηοίί- 
ιτιεηη- Ι_3 Βοοϊιθ, Συλλ. Νομολ. 1979, 461 και στην 
υπόθεση 27/76 υπίίΘά ΒΓαπάε, Συλλ. Νομολ. 1978, 207). 


Βασικό προσδιοριστικό στοιχείο της δεσπόζουσας θέ¬ 
σης είναι η δυνατότητα που έχει μία επιχείρηση να δια¬ 
μορφώνει, σε σημαντικό βαθμό, ανεξάρτητη επιχειρη¬ 
ματική συμπεριφορά σε σχέση με τους ανταγωνιστές, 
τους πελάτες και τους καταναλωτές (Λιακόπουλος, Βιο¬ 
μηχανική Ιδιοκτησία 5η έκδοση, 2000, σελ. 548-549, ΒθΙ- 
Ιαπιγ & ΟίιίΙά, Οοπιπιοη ΜβγΚθΙ Ι_3νν οί ΟοηπρθΙίίίοη, 2001, 
παρ. 9-008). Το μερίδιο αγοράς ενδέχεται, εξαιρετικά, 
να αποτελεί καθεαυτό απόδειξη δεσπόζουσας θέσης, 
όταν είναι ιδιαιτέρως υψηλό και διατηρείται για μεγάλο 
χρονικό διάστημα (ΕΑ 207/111/2002). Στην περίπτωση, 
όμως, όπου το μερίδιο είναι μεν σημαντικό, όχι όμως ιδι¬ 
αιτέρως υψηλό, για να αποδειχθεί η δεσπόζουσα θέση, 
πρέπει να εξετάζονται επί πλέον παράγοντες, που πρέ¬ 
πει να συντρέχουν, όπως: α) εάν υπάρχουν άλλοι αντα¬ 
γωνιστές στην ίδια σχετική αγορά, με τον ίδιο βαθμό κα¬ 
θετοποίησης και το μερίδιο αγοράς που κατέχουν (ΕΑ 
28/1984 και 30/1985), β) το εύρος του φάσματος προϊό¬ 
ντων που προσφέρουν οι ανταγωνιστές, γ) η δυνατότη¬ 
τα πρόσβασης, αλλά και επιβίωσης νέων ανταγωνιστών 
στη σχετική αγορά, λαμβάνοντας υπ’ όψη τα δίκτυα δια¬ 
νομής αυτών, δ) το κόστος μεταφοράς και το κατά πόσο 
αυτό μπορεί να περιορίσει τις πωλήσεις των ανταγωνι¬ 
στών και να αποκλείσει εκ των προτέρων το δυνητικό 
ανταγωνισμό, ε) η οικονομική δύναμη και η τεχνολογική 
υπεροχή της εταιρείας και στ) ο βαθμός εξάρτησης από 
πελάτες και προμηθευτές (ΕΑ 64/1988, 59/1987, 
207/111/2002, ΔΕΚ υπίίΘά ΒΓ3πάε, Ηοίίπιβηπ Ι_3 ΒοοΙίθ, 
όπ. ανωτ.). 

Από τα στοιχεία του φακέλου αποδείχθηκε ότι τα μερί¬ 
δια αγοράς των ΕΛΠΕ τα έτη 1999,2000,2001 και 2002 
για την αγορά των βενζινών και του πετρελαίου κίνησης 
κυμάνθηκαν ως εξής: Το έτος 1999 ανέρχονταν σε 
52,76% και 48,36% αντίστοιχα, το έτος 2000 σε 56,62% 
και 49,13%, το έτος 2001 σε 58,65% και 55,45% αντί¬ 
στοιχα και το έτος 2002 σε 52% και 46,41%. Την ίδια πε¬ 
ρίοδο τα μερίδια αγοράς των ανταγωνιστών κυμάνθη¬ 
καν ως εξής: Η ΜΟΤΟΡ ΟΙΛτο έτος 1999 κατείχε ποσο¬ 
στό 28,90% της αγοράς βενζινών και ποσοστό 25,60% 
της αγοράς του πετρελαίου κίνησης, το έτος 2000 τα 
αντίστοιχα ποσοστά ανήλθαν σε 27,13% και 23% αντί¬ 
στοιχα, το έτος 2001 σε 22,95% και 15,74% και το έτος 
2002 σε 31,13% και 21,33%. Τέλος, η ΠΕΤΡΟΛΑ το έτος 
1999 κατείχε ποσοστό 18,32% της αγοράς βενζινών και 
ποσοστό 26% της αγοράς του πετρελαίου κίνησης, το 
έτος 2000 τα αντίστοιχα ποσοστά ανήλθαν σε 16,24% 
και 27,84% αντίστοιχα, το έτος 2001 σε 18,39% και 
28,79% και το έτος 2002 σε 16,91% και 32,24%. Από τη 
σύγκριση των ανωτέρω μεριδίων προκύπτει, αφενός, ότι 
το μερίδιο των ΕΛΠΕ μειώθηκε σημαντικά το έτος 2002 
έναντι των παρελθόντων ετών, ενώ τα μερίδια αγοράς 
των ανταγωνιστών παρέμειναν σχεδόν σταθερά όλη την 
περίοδο 1999-2001 και αυξήθηκαν το 2002 και αφετέ¬ 
ρου, ότι υπάρχει ισχυρός βαθμός συγκέντρωσης στις 
υπό κρίση αγορές. Παράλληλα και οιτρεις εταιρείες που 
δραστηριοποιούνται στις σχετικές αγορές αποδεικνύε- 
ται ότι διαθέτουν μεγάλη οικονομική δύναμη. Συγκεκρι¬ 
μένα, εκτός από τα ΕΛΠΕ, η ΜΟΤΟΡ ΟΙΛ ελέγχεται από 
τους Ομίλους Βαρδινογιάννη και 5ΑΙΙ0Ι ΑΒΑΜΟΟ, που 

είναι η μεγαλύτερη πετρελαιοπαραγωγική εταιρεία στον 
κόσμο και η οποία έχει αναλάβει την αποκλειστική προ- 
μήθειάτης σε αργό πετρέλαιο (η εν λόγω συμφωνία έχει 
τύχει απαλλαγής με βάση το άρθρο 1 παρ. 3 του Ν. 
703/1977, ΕΑ 25/1996) και η ΠΕΤΡΟΛΑ ανήκει στον επι¬ 
χειρηματικό όμιλο Λάτση. Επίσης, τα κέρδη της ΜΟΤΟΡ 
ΟΙΛ παρουσιάζουν ανοδική πορεία κατά την ίδια περίο¬ 
δο. Περαιτέρω, από τα στοιχεία του φακέλου δεν προέ- 
κυψε η τεχνολογική υπεροχή των ΕΛΠΕ έναντι της ΜΟ¬ 
ΤΟΡ ΟΙΛ και της ΠΕΤΡΟΛΑ, δεδομένου ότι τα διυλιστή¬ 
ρια μπορούν να αξιολογηθούν με περισσότερα του ενός 
κριτήρια, όπως πολυπλοκότητας, περιθωρίου διύλισης, 
αποδόσεως προϊόντων, δυναμικότητας αποθηκευτικών 
εγκαταστάσεων και δεν αποδείχθηκε το συγκριτικό πλε¬ 
ονέκτημα των ΕΛΠΕ με βάση τα κριτήρια αυτά. Επί πλέ¬ 
ον, αποδείχθηκε ότι στην αγορά μεγάλων πελατών, αν 
και αφορά κυρίως στο μαζούτ και όχι τις σχετικές αγο¬ 
ρές της υπό κρίση υπόθεσης, δραστηριοποιούνται και οι 
ανταγωνιστές των ΕΛΠΕ. Εκτός αυτού, οι εταιρείες 
εμπορίας πετρελαιοειδών αποτελούν, σε ορισμένες πε¬ 
ριπτώσεις, πολύ ισχυρές επιχειρήσεις, με μεγάλη ισχύ, 
όπως ενδεικτικά η ΒΡ, 3ΗΕΙΙ/Α3ΤΒΟΝ κλπ., με συνέ¬ 
πεια να είναι πρακτικά αδύνατη από πλευράς των εται¬ 
ρειών διύλισης η εφαρμογή εμπορικής πολιτικής που 
δεν θα λαμβάνει υπόψη τις ανάγκες και τα συμφέροντά 
τους. Από τα στοιχεία του φακέλου αποδείχθηκε μάλι¬ 
στα ότι εταιρείες με μικρά σχετικώς μερίδια αγοράς, 
όπως η ΑΡΓΩ Α.Ε., η 31 ΕΚ ΟΙΕ και η 3ΕΙΝ ΟΙΕ Α.Ε., δεν 
υπέγραψαν τις τροποποιημένες συμβάσεις με τα ΕΛΠΕ. 
Περαιτέρω, αποδείχθηκε ότι οι ανταγωνιστές των ΕΛΠΕ 
διαθέτουν και αυτοί ανεπτυγμένα δίκτυα διανομής των 
προϊόντωντους, των οποίων (προϊόντων) το φάσμα είναι 
εξίσου ευρύ, αν όχι ευρύτερο, αυτών που διαθέτουν τα 
ΕΛΠΕ. Περαιτέρω, δεν αποκλείεται ο δυνητικός ανταγω¬ 
νισμός, δεδομένου ότι οι υφιστάμενες εισαγωγές ανέρ¬ 
χονται στο 10% περίπου της εγχώριας κατανάλωσης πε¬ 
τρελαίου. Ενόψει όλων των ανωτέρω, η Επιτροπή απο- 
φαίνεται ότι τα ΕΛΠΕ στην υπό κρίση υπόθεση δεν 
αποδείχθηκε ότι είχαν τη δυνατότητα να διαμορφώνουν, 
σε σημαντικό βαθμό, ανεξάρτητη επιχειρηματική συ¬ 
μπεριφορά σε σχέση με τους ανταγωνιστές τους, τους 
πελάτες, τους προμηθευτές και τους καταναλωτές και 
ως εκ τούτου δεν αποδείχθηκε ότι τα ΕΛΠΕ κατείχαν δε¬ 
σπόζουσα θέση στις υπό κρίση σχετικές αγορές κατά 
την εξεταζόμενη χρονική περίοδο. Συνεπώς, οι επίδικες 
εκπτώσεις πίστεως ή εκπτώσεις τακτικού πελάτη (ΐίάθΙίΐγ 
ΓθόαίΘε), μολονότι κατ’ αρχήν πρόσφορες να οδηγή¬ 
σουν σε περιοριστικά αποτελέσματα για τον ανταγωνι¬ 
σμό, δεν στοιχειοθετούν παράβαση της απαγόρευσης 
του άρθρου 2 του Ν. 703/1977. 

4. Παράλληλα, οι συμβάσεις που περιέχουν ρήτρες εκ¬ 
πτώσεων πίστεως, εφόσον έχουν ισοδύναμο αποτέλεσμα 
με συμβάσεις αποκλειστικότητας, συνιστούν κατ’ αρχήν 
παράβαση του άρθρου 1 του Ν. 703/1977, δεδομένου ότι 
έχουν ως αντικείμενο ή αποτέλεσμα την παρακώλυση, 
τον περιορισμό ή τη νόθευση του ανταγωνισμού. 

Από τα στοιχεία του φακέλου αποδείχθηκε ότι οι 
υπό κρίση συμβάσεις που συνήψαν τα ΕΛΠΕ με εται¬ 
ρείες εμπορίας πετρελαιοειδών προέβλεπαν ελάχι¬ 


στα ποσοστά κατανάλωσης μεταξύ 60% έως 80% για 
βενζίνες και 50% έως 75% για πετρέλαιο κίνησης. Πε¬ 
ραιτέρω, προέκυψε ότι οι χορηγηθείσες εκπτώσεις 
ανέρχονταν σε 1, 1,5 και 2 ΕΙ3ϋ ανά μετρικό τόνο, οι 
οποίες αντιστοιχούσαν σε περίπου 0,3-0,6% της αρ¬ 
χικής αξίας των πωλούμενων προϊόντων. Επί συνολι¬ 
κής αξίας πωλήσεων βενζινών των ΕΛΠΕ για το έτος 
2000 ποσού ευρώ 481.597.428 η αξία των χορηγηθει- 
σών εκπτώσεων ανήλθε στο ποσό των ευρώ 370.026, 
δηλαδή σε ποσοστό 0,076% του τζίρου των ΕΛΠΕ. Με 
τα δεδομένα αυτά συνάγεται το συμπέρασμα ότι, 
αφενός, οι επίδικες εκπτώσεις δεν λειτούργησαν ως 
συμβάσεις αποκλειστικής προμήθειας, αφετέρου, 
δεν ήταν ικανές να επηρεάσουν τη δομή της αγοράς. 
Αυτό επιβεβαιώνεται και από την αντίδραση των εται¬ 
ρειών εμπορίας πετρελαιοειδών στην εφαρμοσθείσα 
πολιτική των ΕΛΠΕ, εκ των οποίων εκείνες που κατεί¬ 
χαν σημαντικά μερίδια αγοράς, αν και αρνήθηκαν να 
υπογράψουν τις τροποποιήσεις των συμβάσεων, κα¬ 
τά την περίοδο 1999-2002, σε ορισμένες περιπτώ¬ 
σεις, αύξησαν τις ποσότητες που προμηθεύονταν 
από τα ΕΛΠΕ, ενώ αντίθετα, εταιρείες εμπορίας που 
είχαν αποδεχθεί τις τροποποιήσεις μείωσαν τα ποσο¬ 
στά καταναλώσεων στο ίδιο διάστημα. Ενόψει των 
ανωτέρω, η Επιτροπή κρίνει ότι οι υπό κρίση συμφω¬ 
νίες εκπτώσεων δεν εμπίπτουν στο άρθρο 1 του Ν. 
703/1977 διότι δεν απετέλεσαν συμβάσεις αποκλει¬ 
στικότητας, πράγμα το οποίο, ακόμη και εάν συνέ- 
βαινε, δεν ήταν ικανό να επενεργήσει ουσιωδώς στις 
σχετικές αγορές και δεν επέφερε αισθητό περιορι¬ 
σμό του ανταγωνισμού. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή διαπιστώνει ότι δεν συντρέχουν οι προϋπο¬ 
θέσεις εφαρμογής των άρθρων 1 και 2 του Ν. 703/1977. 

Η απόφαση εκδόθηκε την 30η Ιουνίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΗΛΙΑΣ ΣΟΥΦΛΕΡΟΣ ΣΩΤΗΡΙΑ ΠΑΝΙΕΡΑ 

-♦- 

Απόφαση 8/111/2003 (2) 

Σύνταξη γνωμοδοτήσεως εκ μέρους της Επιτροπής Αντα¬ 
γωνισμού, σύμφωνα με το άρθρο 8ε παρ. 1 Ν. 
703/1977, κατόπιν αιτήματος της εδρεύουσας στην 
Αθήνα Ομοσπονδίας με την επωνυμία «Ενιαία Ομο¬ 
σπονδία Βιοτεχνών Επισκευαστών Μηχανημάτων-Μο- 
τοσυκλετών», σε σχέση με την εγγύηση που παρέχουν 
οι αυτοκινητοβιομηχανίες στους τελικούς καταναλω¬ 
τές περί καλής λειτουργίας του αυτοκινήτου για ορι¬ 
σμένο χρονικό διάστημα. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 521 των Γραφείωντης Γραμ- 
ματείας της Επιτροπής Ανταγωνισμού στο κτίριο της Γ ε¬ 
νικής Γραμματείας Εμπορίου του Υπουργείου Ανάπτυξης 

την 15η Απριλίου 2003, ημέρα Τετάρτη και ώρα 15:00 με 
την εξής σύνθεση: 

Πρόεδρος: Δημήτρης Τζουγανάτος. 

Μέλη: Ηλίας Βλάσσης, 

Θεόδωρος Δεληγιαννάκης, 

Κωνσταντίνος Ηλιόπουλος, 

Αλεξάνδρα Μικρουλέα, κωλυομένου του τακτικού Λεω¬ 
νίδα Νικολούζου, 

Ιωάννης Κατσουλάκος, 

Χαρίσιος Ταγαράς και 

Νικόλαος Βέπας 

Γραμματέας: Αλεξάνδρα - Μαρία Ταραμπίκου. 

Τα λοιπά Τακτικά και Αναπληρωματικά Μέλη, καίτοι 
προσκληθέντα απούσιασαν λόγω δικαιολογημένου κωλύ¬ 
ματος. 

Θέμα της συνεδριάσεως ήταν η σύνταξη γνωμοδοτήσε- 
ως εκ μέρους της Επιτροπής Ανταγωνισμού, σύμφωνα με 
το άρθρο 8ε παρ. 1 Ν. 703/1977, κατόπιν αιτήματος της 
εδρεύουσας στην Αθήνα Ομοσπονδίας με την επωνυμία 
«Ενιαία Ομοσπονδία Βιοτεχνών Επισκευαστών Μηχανη- 
μάτων-Μοτοσυκλετών», σε σχέση με την εγγύηση που 
παρέχουν οι αυτοκινητοβιομηχανίες στους τελικούς κα¬ 
ταναλωτές περί καλής λειτουργίας του αυτοκινήτου για 
ορισμένο χρονικό διάστημα. 

Στην αρχή της συνεδριάσεως το λόγο έλαβε η Γ ενική Ει- 
σηγήτρια Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας και κατέληξε στα εξής: 
«Με βάση τα όσα αναφέρονται στην σκεπτικό της εισήγη¬ 
σης, η Γραμματεία εκτιμά ότι ο όρος, περί εξάρτησης της 
εγγύησης από την υποχρέωση επισκευής και συντηρήσε- 
ως του υπό εγγύηση αυτοκινήτου αποκλειστικά από τα 
εξουσιοδοτημένα συνεργεία της κατασκευάστριας εται¬ 
ρίας με τη χρήση μόνο γνησίων ανταλλακτικών, είναι άκυ¬ 
ρος. Για το λόγο αυτό προτείνεται η τροποποίησή του κα¬ 
τά τρόπο ώστε να προκύπτει σαφώς ότι στην περίπτωση 
που ο καταναλωτής έχει αναθέσει εργασίες επισκευής ή 
συντήρησης του αυτοκινήτου του σε ανεξάρτητο επι- 
σκευαστή κατά τη διάρκεια ισχύος της εγγύησης του κα¬ 
τασκευαστή, ο κατασκευαστής δεν δικαιούται να αρνηθεί 
την εγγύηση εκτός εάν αποδείξει ότι η εκτελεσθείσα ερ¬ 
γασία από τον ανεξάρτητο επισκευαστή υπήρξε ελαττω¬ 
ματική». 

Η συζήτηση διεκόπη και συνεχίστηκε στη συνεδρίαση 
της 26ης Ιουνίου 2003, ημέρα Πέμπτη και ώρα 12:00, στην 
ίδια ως άνω αίθουσα 521 των Γ ραφείων της Γ ραμματείας 
της Επιτροπής Ανταγωνισμού, με συμμετοχή των μελών 
της αρχικής σύνθεσης. 

Η Επιτροπή Ανταγωνισμού (στο εξής ΕΑ), αφού έλαβε 
υπ’ όψη την Αίτηση της Ενιαίας Ομοσπονδίας Βιοτεχνών 
Επισκευαστών Μηχανημάτων-Μοτοσυκλετών (στο εξής η 
Ομοσπονδία), την Εισήγηση της Γραμματείας και άλατα 
στοιχεία του φακέλου, 

ΣΚΕΦΘΗΚΕ ΩΣ ΕΞΗΣ: 

Α. 1. Κατά το άρθρο 8ε («Γνωμοδοτικές αρμοδιότητες 
της Επιτροπής Ανταγωνισμού») του Ν.703/77, όπως ισχύ¬ 
ει, «Η Επιτροπή Ανταγωνισμού παρέχει τη γνώμη της για 
θέματα ανταγωνισμού με δική της πρωτοβουλία προς τον 


Υπουργό Ανάπτυξης και οποιονδήποτε άλλο κατά περί¬ 
πτωση αρμόδιο Υπουργό, και αν της ζητηθεί προς τον 
Υπουργό Εθνικής Οικονομίας τον Υπουργό Ανάπτυξης, 
ενώσεις επιμελητηρίων, ενώσεις βιομηχανικών και εμπο¬ 
ρικών συλλόγων». 

Σύμφωνα με την διάταξη αυτή η ΕΑ γνωμοδοτεί για θέ¬ 
ματα ανταγωνισμού είτε αυτεπαγγέλτως (προς τον 
Υπουργό Ανάπτυξης ή άλλον αρμόδιο Υπουργό) είτε με¬ 
τά από αίτηση μεταξύ των άλλων και ενώσεων συλλόγων 
της βιομηχανίας και του εμπορίου. Στην τελευταία αυτή 
περίπτωση είναι προφανές ότι ο νομοθέτης εξεφράσθη 
στενότερα του δέοντος και δεν ήθελε να εξαιρέσει τις 
ενώσεις συλλόγων της βιοτεχνίας, οι οποίες κατέχουν 
στο πλαίσιο της λειτουργίας της εθνικής οικονομίας και 
του διαλόγου των παραγωγικών τάξεων, αλλά και γενικό¬ 
τερα όλων των κοινωνικών εταίρων, με την πολιτεία θέση 
αντίστοιχη προς εκείνη των ενώσεων της βιομηχανίας και 
του εμπορίου. Επομένως και ενώσεις τέτοιων συλλόγων 
νομιμοποιούνται να υποβάλουν προς την ΕΑ αίτημα για 
έκδοση γνωμοδοτήσεως εκ μέρους της. 

2. Η Ομοσπονδία αποτελεί, σύμφωνα με το προσκομι- 
σθέν Καταστατικό της (αριθμ. πρωτ. Γραμματείας ΕΑ 
1204/8.4.03), δευτεροβάθμια επαγγελματική οργάνωση 
με μέλη πρωτοβάθμιες επαγγελματικές οργανώσεις 
(ενώσεις και σωματεία) σε όλη την ελληνική επικράτεια, οι 
οποίες αποτελούνται από φυσικά πρόσωπα που ασκούν 
το επάγγελμα του βιοτέχνη-επισκευαστή αυτοκινήτων, 
μοτοσυκλετών, μοτοποδηλάτων και μηχανημάτων. Συνε¬ 
πώς αποτελεί ένωση συλλόγων της βιοτεχνίας, και επο¬ 
μένως είναι παραδεκτό το αίτημά της να ζητήσει, επί τη 
βάσει του άρθρου 8ε Ν. 703/1977, την έκδοση γνωμοδο¬ 
τήσεως εκ μέρους της ΕΑ. 

3. Εξ άλλου, επειδή η προαναφερθείσα διάταξη δεν δια¬ 
κρίνει ανάμεσα σε θέματα ανταγωνισμού συνδεόμενα με 
το εθνικό δίκαιο του ελεύθερου ανταγωνισμού και τέτοια 
συνδεόμενα με το κοινοτικό δίκαιο του ανταγωνισμού, η 
ΕΑ έχει αρμοδιότητα να γνωμοδοτήσει και για τα τελευ¬ 
ταία. Τούτο ισχύει πολλώ μάλλον ανληφθεί υπ’ όψη ότιτο 
κοινοτικό δίκαιο του ελεύθερου ανταγωνισμού, πρωτογε¬ 
νές και παράγωγο, αποτελεί, λόγω της φύσεώς του ως δι¬ 
καίου αμέσου εφαρμογής, τμήμα της εσωτερικής εννό- 
μου τάξεως. 

Β. 1. Μετην από 3.6.2002 (αριθμ. πρωτ. Γ ραμματείας ΕΑ 
2038/25.6.02) αίτησή της, η Ομοσπονδία ζήτησε από την 
ΕΑ, σύμφωνα με το άρθρο 8ε παρ.1 του ν.703/77, όπως 
ισχύει, να γνωμοδοτήσει περί της ακυρότητας του όρου, 
ο οποίος περιλαμβάνεται στις συμβάσεις πωλήσεως και¬ 
νουργών αυτοκινήτων, και σύμφωνα με τον οποίο « για να 
διατηρηθεί η εγγύηση που χορηγείται από την πωλήτρια, 
θα πρέπει όλες οι εργασίες επισκευής και συντηρήσεως 
του υπό εγγύηση αυτοκινήτου να γίνονται αποκλειστικά 
από τα εξουσιοδοτημένα συνεργεία της και να χρησιμο¬ 
ποιούνται μόνο τα γνήσια ανταλλακτικά της». 

Για την θεμελίωση του αιτήματος η αιτούσα Ομοσπον¬ 
δία επικαλείται τις διατάξεις του Κανονισμού της Ευρω¬ 
παϊκής Επιτροπής υπ’ αριθμ. 1475/95 (Επίσημη Εφημερί¬ 
δα των Ευρωπαϊκών Κοινοτήτων 1995,1_ 145/25). 

2. Ο Κανονισμός αυτός υπήρξε πράγματι το κοινοτικό 
νομοθέτημα, το οποίο ρύθμιζε τα της διανομής, πωλήσε- 

ως και εξυπηρετήσεως μετά την πώληση αυτοκινήτων 
οχημάτων κατά τον χρόνο υποβολής της αιτήσεως. Ίσχυ- 
σε από 1ης Ιουλίου 1995 μέχρι 30 Σεπτεμβρίου 2002 (άρ¬ 
θρο 13). Λίγο πριν από την εκπνοή ισχύος του η Ευρωπαϊ¬ 
κή Επιτροπή υιοθέτησε (στις 31.7.2002) τον διάδοχο Κα¬ 
νονισμό 1400/2002 «για την εφαρμογή του άρθρου 81 
παρ.3 της συνθήκης σε ορισμένες κατηγορίες κάθετων 
συμφωνιών και εναρμονισμένων πρακτικών στον τομέα 
της αυτοκινητοβιομηχανίας» (Επίσημη Εφημερίδα των 
Ευρωπαϊκών Κοινοτήτων 2002 Ι_ 203/30), ο οποίος έχει 
ισχύ από 1η Οκτωβρίου 2002 έως 31 Μαϊου 2010 (άρθρο 
12). Συνεπώς η νομιμότητα του προαναφερθέντος όρου 
θα εξετασθεί με βάση το σήμερα ισχύον κοινοτικό δίκαιο. 

Γ. 1. Οι εταιρείες πωλήσεως καινουργών αυτοκινήτων 
οχημάτων (στο εξής αυτοκινήτων), οι οποίες είναι στην 
Ελλάδα οι επίσημοι έμποροι των κατασκευαστών, παρέ¬ 
χουν στους αγοραστές αυτοκινήτων διάφορες εγγυή¬ 
σεις, οι σημαντικότερες από τις οποίες είναι η λεγάμενη 
«βασική εγγύηση» ή «εγγύηση καλής λειτουργίας», η «εγ¬ 
γύηση χρώματος», η «εγγύηση σκουριάς», η «εγγύηση 
ελαστικών», η «εγγύηση μπαταρίας», η «εγγύηση για δω¬ 
ρεάν ρυμούλκηση» και η «εγγύηση δωρεάν σέρβις για τα 
πρώτα 1000-1500 χλμ». Κοινό όλων αυτών των εγγυήσε¬ 
ων είναι η δωρεάν παροχή υπηρεσιών ή ανά περίπτωση 
και υλικών, για ορισμένο χρονικό διάστημα από την ημέ¬ 
ρα παραδόσεως του καινουργούς αυτοκινήτου στον πε¬ 
λάτη (π.χέναέτος, δύο έτη κλπ). Το κόστος των εργασιών 
ή υλικών αυτών φέρουντελικώς όμως οι κατασκευαστές, 
τους οποίους οι επίση μοι έμποροι χρεώνουν εσωτερικώς. 

Η αίτηση της Ομοσπονδίας δεν περιέχει τις διακρίσεις 
αυτές, πλην όμως είναι προφανές ότι αναφέρεται μόνο 
στην λεγάμενη «βασική εγγύηση» ή «εγγύηση καλής λει¬ 
τουργίας». 

2. Με αυτήν οι επίσημοι έμποροι εγγυώνται την δωρεάν 
αντικατάσταση ή επισκευή παντός μέρους του αυτοκινή¬ 
του, το οποίο θα παρουσιάσει εντός του εγγυομένου χρο¬ 
νικού διαστήματος βλάβη (ελάττωμα). Όλες οι εταιρείες 
εξαιρούν από την εγγύηση αυτή ορισμένες κατηγορίες 
μερών ή εξαρτημάτων, όπως π.χ. τα ελαστικά, τις μπατα¬ 
ρίες (για τα δύο αυτά μέρη υπάρχει σχεδόν πάντοτε εγ¬ 
γύηση του επίσημου εμπόρου του αντίστοιχου κατασκευ¬ 
αστή), τα ανταλλακτικά που αντικαθίστανται κατά την 
διάρκεια κανονικής συντηρήσεως (λάδια, βαλβολίνες, 
μπουζί, φίλτρα κλπ), ανταλλακτικά που φθείρονται με την 
φυσιολογική χρήση του αυτοκινήτου (υλικά τριβής, μά- 
κτρα υαλοκαθαριστήρων, λυχνίες κλπ), μέρη που τροπο¬ 
ποιήθηκαν και δεν πληρούν τις προδιαγραφές του κατα¬ 
σκευαστή, τα ειδικά εξαρτήματα και αξεσουάρ που δεν 
τοποθετήθηκαν από τον κατασκευαστή, ζημία που απορ¬ 
ρέει από κακή χρήση του αυτοκινήτου (π.χ. συμμετοχή σε 
αγώνες) κ.ά. 

Την βασική εγγύηση παρέχουν οι επίσημοι έμποροι αυ¬ 
τοκινήτων υπό δύο όρους: οι αγοραστές του αυτοκινήτου 
οφείλουν να χρησιμοποιούν αποκλειστικούς γνήσια 
ανταλλακτικά και οι εργασίες να γίνονται αποκλειστικούς 
σε εξουσιοδοτημένα συνεργεία. 

Η έννομη συνέπεια της παραβάσεως των όρων αυτών 
σε άλλες μεν συμβάσεις ορίζεται ρητώς, σε άλλες δε όχι. 
Έγκειται δε ογγο ότι ο επίσημος έμπορος (και κατ’ επέκτα¬ 


ση ο κατασκευαστής του αυτοκινήτου) δικαιούται αυτο¬ 
μάτως να αρνηθείτην δωρεάν επισκευή ή αντικατάοτταση 
ελαττωματικού (βλαβέντος) μέρους του αυτοκινήτου 
άνευ άλλου τινός, δηλ. χωρίς περαιτέρω διακρίσεις. 

Η Ομοσπονδία ζητεί να γνωμοδοτήσει η ΕΑ ότι οι όροι 
αυτοί είναι άκυροι. 

Δ. Ως προς το αίτημα αυτό πρέπει να παρατηρηθούν τα 
εξής: 

1.0 Κανονισμός 1400/2002της Ευρωπαϊκής Επιτροπής 
διαπνέεται, μεταξύ των άλλων, από την φιλοσοφία του 
ανταγωνισμού μεταξύ εξουσιοδοτημένων και ανεξάρτη¬ 
των επισκευαστών, καθώς και από τον ανταγωνισμό με¬ 
ταξύ γνησίων ανταλλακτικών και ανταλλακτικών εφάμιλ¬ 
λης ποιότητας. Η φιλοσοφία αυτή βρίσκει την έκφρασή 
της σε σειρά διατάξεων, οι οποίες συχνότατα ρυθμίζουν 
ταυτόχρονα τα δύο θέματα. Οι ορισμοί του Κανονισμού 
σχετικά μετά υπό κρίση ζητήματα είναι οι εξής: 

2. Ο εξουσιοδοτημένος επισκευαστής ορίζεται από τον 
Κανονισμό «ο πάροχος υπηρεσιών επισκευής και συντή¬ 
ρησης αυτοκινήτων οχημάτων εντός του συστήματος 
διανομής που έχει συσταθεί από τον προμηθευτή των αυ¬ 
τοκινήτων οχημάτων» (άρθρο 1, παράγρ. 1, στοιχ. ιβ). 

Ως ανεξάρτητος επισκευαστής ορίζεται «ο πάροχος 
υπηρεσιών επισκευής και συντήρησης αυτοκινήτων οχη¬ 
μάτων, ο οποίος δεν συμμετέχει στο σύστημα διανομής 
που έχει συσταθεί από τον προμηθευτή των αυτοκινήτων 
οχημάτων, για τα οποία παρέχει υπηρεσίες επισκευής ή 
συντήρησης» (άρθρο 1, παράγρ. 1, στοιχ. ιγ, εδάφ. α'). 

Ως ανταλλακτικά ορίζονται «τα αγαθά που προορίζο¬ 
νται να τοποθετηθούν ή να συναρμολογηθούν σε αυτοκί¬ 
νητο όχημα για να αντικαταστήσουν συστατικά μέρη του 
αυτοκινήτου, περιλαμβανομένων των αναγκαίων για την 
λειτουργία του αυτοκινήτου λιπαντικών, με την εξαίρεση 
των καυσίμων» (άρθρο 1, παράγρ. 1, στοιχ. ιθ). 

Ως γνήσια ανταλλακτικά ορίζονται «τα ανταλλακτικά 
της ίδιας ποιότητας με τα συστατικά που χρησιμοποιού¬ 
νται για την συναρμολόγηση του αυτοκινήτου οχήματος 
και τα οποία παράγονται με τις τυποποιημένες προδια¬ 
γραφές και διαδικασίες που καθορίζει ο κατασκευαστής 
του αυτοκινήτου οχήματος για την παραγωγή συστατι¬ 
κών μερών ή ανταλλακτικών για το οικείο αυτοκίνητο. Πε- 
ριλαμβάνουντα ανταλλακτικά που κατασκευάζονται στην 
ίδια γραμμή παραγωγής με τα εν λόγω συστατικά. Εφ’ 
όσον δεν αποδεικνύεται το αντίθετο, τεκμαίρεται ότι πρό¬ 
κειται για γνήσια ανταλλακτικά, εάν ο κατασκευαστής των 
ανταλλακτικών πιστοποιεί ότι όλα τα μέρη είναι εφάμιλ¬ 
λης ποιότητας μετά συστατικά που χρησιμοποιήθηκαν με 
την συναρμολόγηση του οικείου αυτοκινήτου οχήματος 
και κατασκευάσθηκαν σύμφωνα με τις προδιαγραφές και 
τα πρότυπα παραγωγής του κατασκευαστή του αυτοκι¬ 
νήτου οχήματος» (άρθρο 1, παράγρ. 1, στοιχ. κ). 

Ως ανταλλακτικά εφάμιλλης ποιότητας ορίζονται «μόνο 
τα ανταλλακτικά που κατασκευάζονται από οποιαδήποτε 
επιχείρηση, η οποία μπορεί ανά πάσα στιγμή να πιστοποι¬ 
ήσει ότι τα ανταλλακτικά αυτά έχουν την ίδια ποιότητα με 
τα συστατικά μέρη που χρησιμοποιήθηκαν για την συ¬ 
ναρμολόγηση των σχετικών αυτοκινήτων οχημάτων» (άρ¬ 
θρο 1, παράγρ. 1, στοιχ. κα). 

3. Σχετικά λοιπόν με τον ανταγωνισμό μεταξύ εξουσιο- 

δοτημένων και ανεξαρτήτων επισκευαστούν, καθώς με 
τον ανταγωνισμό μεταξύ γνησίων ανταλλακτικών και 
ανταλλακτικών εφάμιλλης ποιότητας, ο Κανονισμός ορί¬ 
ζει π.χ. ότι δεν τυγχάνουν απαλλαγής οι συμφωνίες με¬ 
ταξύ κατασκευαστών και επισήμων εμπόρων αυτοκινή¬ 
των («κάθετες συμφωνίες»), οι οποίες περιορίζουν την 
πώληση γνήσιων ανταλλακτικών ή ανταλλακτικών εφά¬ 
μιλλης ποιότητας από μέλη του συστήματος διανομής 
σε ανεξάρτητους επισκευαστές, οι οποίοι τα χρησιμο¬ 
ποιούν για την παροχή υπηρεσιών επισκευής ή συντή¬ 
ρησης (άρθρο 4 παράγρ. 1 στοιχ. θ', βλ. και αιτιολογική 
σκέψη 19). Επίσης δεν τυγχάνουν απαλλαγής οι συμφω¬ 
νίες, οι οποίες περιορίζουν την δυνατότητα των εξου¬ 
σιοδοτημένων επισκευαστών στο σύστημα διανομής 
του κατασκευαστή, των ανεξάρτητων επισκευαστών ή 
τελικών χρηστών να προμηθεύονται ανταλλακτικά από 
τον κατασκευαστή τους ή από άλλο προμηθευτή που αυ¬ 
τοί επιλέγουν (άρθρο 4 παράγρ. 1 στοιχ. ι', βλ. και αιτιο- 
λογική σκέψη 23). Εξ άλλου, προκειμένου να δοθεί 
στους εξουσιοδοτημένους και ανεξάρτητους επισκευα- 
στές και στους τελικούς χρήστες η δυνατότητα να γνω¬ 
ρίζουν ποιος είναι ο κατασκευαστής των συστατικών ή 
των ανταλλακτικών των αυτοκινήτων και να επιλέγουν 
μεταξύ ανταγωνιστικών ανταλλακτικών, η απαλλαγή 
που δίνει ο Κανονισμός δεν καλύπτει συμφωνίες, με τις 
οποίες ο κατασκευαστής αυτοκινήτων περιορίζει την δυ¬ 
νατότητα του κατασκευαστή συστατικών ή γνήσιων 
ανταλλακτικών να επιθέτει με ευδιάκριτο τρόπο το εμπο¬ 
ρικό του σήμα ή το λογότυπό του επί των εν λόγω προϊ¬ 
όντων (άρθρο 4 παράγρ. 1 στοιχ. ιβ', βλ. και αιτιολογική 
σκέψη 24, εδάφιο α'). Τέλος για να εξασφαλισθούν συν¬ 
θήκες πραγματικού ανταγωνισμού στην αγορά υπηρε¬ 
σιών επισκευής και συντήρησης και να εμποδιστεί ο απο¬ 
κλεισμός των ανεξάρτητων επισκευαστών, οι κατασκευ¬ 
αστές αυτοκινήτων πρέπει να επιτρέπουν στους 
ενδιαφερομένους ανεξάρτητους φορείς να έχουν πλή¬ 
ρη πρόσβαση σε όλες τις τεχνικές πληροφορίες, το δια¬ 
γνωστικό και λοιπό εξοπλισμό, τα εργαλεία, περιλαμβα- 
νομένου κάθε χρήσιμου λογισμικού και την κατάρτιση 
που απαιτείται για την επισκευή και συντήρηση των αυ¬ 
τοκινήτων οχημάτων», (άρθρο 4 παράγρ. 2, βλ. και αιτιο- 
λογική σκέψη 26). 

4.0 κανόνας λοιπόν είναι ο ανταγωνισμός μεταξύ εξου¬ 
σιοδοτημένων και ανεξαρτήτων επισκευαστών (συνερ¬ 
γείων) , καθώς και ο ανταγωνισμός μεταξύ γνησίων ανταλ¬ 
λακτικών και ανταλλακτικών εφάμιλλης ποιότητας. Ερω- 
τάται αν αυτό ισχύει και για το χρονικό διάστημα, το οποίο 
καλύπτεται από την εγγύηση. 

α) Πρώτα απ’ όλα πρέπει να λεχθεί ότι λόγω της γενικό¬ 
τητας, με την οποία είναι διατυπωμένο το αίτημα της Ομο¬ 
σπονδίας, θα μπορούσε να θεωρηθεί ότι αυτό συμπερι¬ 
λαμβάνει και αίτημα να γνωμοδοτήσει η ΕΑ επί του ακο¬ 
λούθου ζητήματος: Εφ’ όσον οι αγοραστές καινουργών 
αυτοκινήτων προτιμήσουν για κάποιο λόγο να απευθυν¬ 
θούν κατά την διάρκεια της βασικής εγγυήσεως σε ανε¬ 
ξάρτητο επισκευαστή (συνεργείο) για την επισκευή ή 
αντικατάσταση ελαττωματικού μέρους του αυτοκινήτου 
τους, ο μεν ανεξάρτητος επισκευαστής θα προβεί σε δω¬ 
ρεάν επισκευή ή αντικατάσταση (όπως θα έκανε ένας 


εξουσιοδοτημένος επισκευαστής), ο δε κατασκευαστής 
υποχρεούται να καταβάλει την σχετική δαπάνη σ’ αυτόν 
(όπως θα έκανε προς ένα εξουσιοδοτημένο επισκευα- 
στή). Τέτοιο αίτημα, αν πράγματι έχει υποβληθεί, δεν έχει 
έρεισμα στον Κανονισμό (ούτε στις γενικές διατάξεις του 
Αστικού Κώδικα). 

β) Στην πράξη συμβαίνει μερικές φορές ο αγοραστής 
για δικούς του λόγους (π.χ. μεγάλη απόσταση από το επί¬ 
σημο συνεργείο, ταχύτητα στην εξυπηρέτηση κλπ) πράγ¬ 
ματι να καταφεύγει σε ανεξάρτητο επισκευαστή κατά την 
διάρκεια της εγγυήσεως, στον οποίο επισκευάζει έναντι 
αμοιβής συγκεκριμένο ελαττωματικό μέρος του αυτοκι¬ 
νήτου. Εδώ πράγματι τίθεται το ζήτημα, το οποίο εμπε¬ 
ριέχεται στο αίτημα της Ομοσπονδίας, κατά πόσον δηλ. 
νομιμοποιείται ο επίσημος έμπορος (διανομέας) ή το 
εξουσιοδοτημένο συνεργείο να αρνηθεί την δωρεάν πα¬ 
ροχή υπηρεσιών για το ίδιο ή για άλλο πρόβλημα, με το 
επιχείρημα ότι ο αγοραστής προσέφυγε προηγουμένως 
στις υπηρεσίες ανεξάρτητου επισκευαστή για την αντικα¬ 
τάσταση ή επισκευή ελαττωματικού μέρους του αυτοκι¬ 
νήτου (με γνήσιο ανταλλακτικό ή ανταλλακτικό εφάμιλ¬ 
λης ποιότητας). 

γ) Ενώ λοιπόν ο κανόνας που καθιερώνεται με τον Κα¬ 
νονισμό 1400/2002 της Ευρωπαϊκής Επιτροπής είναι, ως 
προελέχθη, ο ανταγωνισμός μεταξύ εξουσιοδοτημένων 
και ανεξαρτήτων επισκευαστών (συνεργείων), καθώς και 
ο ανταγωνισμός μεταξύ γνησίων ανταλλακτικών και 
ανταλλακτικών εφάμιλλης ποιότητας, ο ίδιος Κανονισμός 
προβλέπει εξαίρεση στην περίπτωση της βασικής εγγυή- 
σεως. Συγκεκριμένα στο άρθρο 4 παράγρ. 1 στοιχείο ια) 
προβλέπεται ότι η απαλλαγή του Κανονισμού δεν εφαρ¬ 
μόζεται σε κάθετες συμφωνίες, οι οποίες έχουν ως αντι¬ 
κείμενο «τον περιορισμό της δυνατότητας ενός διανομέα 
ή εξουσιοδοτημένου επισκευαστή να προμηθεύεται γνή¬ 
σια ανταλλακτικά ή ανταλλακτικά εφάμιλλης ποιότητας 
από τρίτη επιχείρηση της επιλογής του και να τα χρησι¬ 
μοποιεί για την επισκευή ή συντήρηση αυτοκινήτων οχη¬ 
μάτων, με την επιφύλαξη της δυνατότητας του προμη¬ 
θευτή καινουργών αυτοκινήτων οχημάτων να απαιτεί την 
χρησιμοποίηση γνήσιων ανταλλακτικών που προμηθεύει 
ο ίδιος για τις επισκευές που πραγματοποιούνται υπό κα¬ 
θεστώς εγγύησης, τη δωρεάν εξυπηρέτηση και τις εργα¬ 
σίες σε περίπτωση ανάκλησης ελαττωματικών αυτοκινή¬ 
των οχημάτων». 

Όταν δηλ. ο επίσημος έμπορος (διανομέας) που διατη¬ 
ρεί συνεργείο ή ο εξουσιοδοτημένος επισκευαστής προ¬ 
βαίνει σε επισκευές υπό καθεστώς εγγυήσεως ή σε δω¬ 
ρεάν εξυπηρέτηση (π.χ. στα πρώτα 1000-1500 χλμ) ή σε 
εργασίες συνδεόμενες με την ανάκληση ελαττωματικών 
αυτοκινήτων, ο προμηθευτής καινουργών αυτοκινήτων 
(κατασκευαστής ή γενικός εισαγωγέας) δικαιούται να πε- 
ριλάβει ρήτρα στην κάθετη συμφωνία με τις προαναφερ- 
θείσες επιχειρήσεις, βάσει της οποίας επιβάλλεται σε αυ¬ 
τές η χρήση γνησίων ανταλλακτικών, τα οποία μάλιστα θα 
τα προμηθεύσει ο ίδιος. Είναι προφανές ότι η αυτή ρήτρα 
είναι νόμιμη όταν περιλαμβάνεται στην σύμβαση μεταξύ 
του πωλούντος το αυτοκίνητο επίσημου εμπόρου (διανο¬ 
μέα) και του αγοράζοντος αυτό τελικού καταναλωτή. 

δ) Παρ’ όλα αυτά η ως άνω εξαίρεση υπέρ των προμη- 

θευτών καινουργών αυτοκινήτων δεν μπορεί να φθάσει 
μέχρι του σημείου να έχουν αυτοί το δικαίωμα να περιλά- 
βουν στην σύμβαση με τους επίσημους εμπόρους ή τα 
εξουσιοδοτημένα συνεργεία ρήτρα, βάσει της οποίας οι 
τελευταίοι θα αρνούνταιτην εγγύηση στους αγοραστές, 
οι οποίοι προσέρχονται σ’ αυτούς γιατην επισκευή ή αντι¬ 
κατάσταση ενός συγκεκριμένου ελαττωματικού μέρους 
του αυτοκινήτου τους, για τον λόγο ότι οι αγοραστές εί- 
χανπροηγουμένωςπροσφύγει (εννοείται έναντι αμοιβής) 
στις υπηρεσίες ανεξάρτητου επισκευαστή για την αντικα¬ 
τάσταση ή επισκευή άλλου ελαττωματικού μέρους του 
αυτοκινήτου (με γνήσιο ανταλλακτικό ή ανταλλακτικό 
εφάμιλλης ποιότητας). Τέτοια ρήτρα ή πρακτική είναι 
άκυρη. Τούτο δεν προβλέπεται από τον Κανονισμό ρη- 
τώς, συνάγεται όμως από το πνεύμα του και επί πλέον εί¬ 
ναι και αποτέλεσμα της στο κοινοτικό δίκαιο ισχύουσας 
αρχής της αναλογικότητας. 

ε) Όμως ως εξαίρεση της εξαιρέσεως, και επομένως ως 
επιστροφή στον κανόνα, πρέπει να θεωρηθεί η περίπτω¬ 
ση, κατά την οποία το δεύτερο πρόβλημα, για το οποίο ο 
αγοραστής προσήλθε στο συνεργείο του επίσημου εμπό¬ 
ρου (διανομέα) ή στο εξουσιοδοτημένο συνεργείο, δημι- 
ουργήθηκε ως αποτέλεσμα της επεμβάσεωςτου ανεξάρ¬ 
τητου επισκευαστή. Τότε η άρνηση του εξουσιοδοτημέ¬ 
νου επισκευαστή να επισκευάσει την βλάβη δωρεάν, θα 
είναι δικαιολογημένη. Ως εκ περισσού διευκρινίζεται ότι η 
άρνηση θα αφοράτο συγκεκριμένο πρόβλημα και δεν δύ- 
ναται να επεκταθεί σε κάθε άλλη επισκευή, δηλ. επισκευή 
που δεν έχει προκληθεί από την (λανθασμένη) επέμβαση 
του ανεξάρτητου επισκευαστή στο όχημα. 


Στο ίδιο αποτέλεσμα καταλήγει σημειωτέον και η Ευ¬ 
ρωπαϊκή Επιτροπή, αν και χωρίς εξειδικευμένη αιτιολογία 
στο Επεξηγηματικό Φυλλάδιο επί του Κανονισμού 
1400/2002, (ερώτημα 37 και σχετική απάντηση): Η γενική 
υποχρέωση εκτέλεσης εργασιών συντήρησης ή επισκευ¬ 
ής μόνο από το εξουσιοδοτημένο δίκτυο κατά τη διάρκεια 
αυτής της περιόδου θα στερούσε από τους καταναλωτές 
το δικαίωμα τους να επιλέξουν έναν ανεξάρτητο επισκευ- 
αστή για τις εργασίες αυτές και, ιδίως στην περίπτωση 
«διευρυμένης εγγύησης» (εγγύησης που υπερβαίνει τα 
συνήθη όρια του ενός ή δύο ετών της βασικής εγγύησης), 
θα εμπόδιζε τους ανεξάρτητους επισκευαστές να αντα¬ 
γωνίζονται αποτελεσματικά το εξουσιοδοτημένο δίκτυο». 
Όμως η εγγύηση μπορεί να χαθεί εάν η εκτελεσθείσα ερ¬ 
γασία είναι ελαττωματική 

στ) Εννοείται τέλος ότι το βάρος της αποδείξεως ότι η 
συντελεσθείσα από τον ανεξάρτητο επισκευαστή εργα¬ 
σία ήταν ελαττωματική και προκάλεσε άλλο πρόβλημα 
στο αυτοκίνητο, φέρει, σύμφωνα με τους γενικούς δικο- 
νομικούς κανόνες του εθνικού δικαίου, στους οποίους ο 
Κανονισμός σιωπηρώς παραπέμπει, ο ισχυριζόμενοςτού- 
το (προμηθευτής ή επίσημος έμπορος ή εξουσιοδοτημέ¬ 
νο συνεργείο). 

Η γνωμοδότηση εκδόθηκε την 30η Ιουνίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΛΕΞΑΝΔΡΑ - ΜΑΡΙΑ 

ΤΑΡΑΜΠΙΚΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐΐρ: νννννν.θί.91· - θ-γπθΜ: \λ/θ0ιτι35ϊθγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310)423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Αγ· Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβιτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυΐΌ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































